Kaido Kirikmäe

**Kaido Kirikmäe** (sündinud 6. juulil 1973 Viljandis) on elektroonilise muusika looja Eestist, kelle loodud helimaailmades kohtuvad ja põimuvad ühtseks tervikuks meloodiline, askeetliku kõlaga süntesaatori-pop ning eepiline ambient-elektroonika.

Kirikmäe alustas muusika loomist 1990. aastal, liikudes peatselt *punk-rock*'i juurest edasi elektroonilisemate ja eksperimentaalsemate kõlapiltide suunas.

90-ndate keskel kuulus Kirikmäe kohalikus underground-muusikas tooni andnud, psühhedeelset rocki viljeleva ja Türi linnas tegutsenud ansambli Bog Bogies ning Särevere alevikust pärit trip-hop duo Acid Complex koosseisu. Ajavahemikus 2000–2005 tegutses Kirikmäe indie-popi ning elektroonikat viljelevas ansamblis Ragatmika.

Alates 2016. aastast kuulub Kirikmäe triosse Mikita-Jürjendal-Kirikmäe, mille moodustavad kirjanik Valdur Mikita, kitarrist Robert Jürjendal ning Kaido Kirikmäe.

Sooloesinejana on Kaido Kirikmäe astunud üles lisaks Eestile ka Soomes, Lätis, Leedus, Venemaal, Poolas, Saksamaal, Šveitsis, Ungaris, Rumeenias, Inglismaal, Islandil ja Tšiilis. Tema esinemisnimekirja kuuluvad ka sellised rahvusvahelised festivalid nagu Sziget festival ja Iceland Airwaves.

Kirikmäe oli aastatel 2013–2022 toimunud rahvusvahelise *[[ambient]]*-festivali Kukemuru Ambient (Kirikmäe vahendusel jõudsid Eestisse rahvusvahelise tuntusega elektroonika-artistid nagu Autechre, Banco De Gaia, Biosphere, Chris Watson, Robin Guthrie, Ultramarine, Vladislav Delay jpt) korraldaja.

2016. aastal pälvis ta Järvamaa aasta kultuuritegija nimetuse.

Kaido Kirikmäe on siiani väljastanud seitse sooloalbumit – 2007. aastal ilmus tema esimene album "Lintprii", mis lõpetas Kirikmäe n-ö sämpleriajastu.

2010. aastal nägi ilmavalgust mere ja ookeani-temaatikale pühendatud album "Shadows In The Sea", mis oli ühtlasi esimene album, kus Kirikmäe katsetas muusika loomist arvutiprogrammi (Logic) abil ja mille kohta Postimees kirjutas, et "Shadows In The Sea" on oma olemuselt "lihtne, ilus, haarav, nukker, võimas, vaba ja omanäoline. Nagu ookean, nagu meri". 

2017. aastal üllitas Kirikmäe LP nimega "Rawberry Files" ja millel leiduvad lood said reaalajas salvestatud Järvamaal, väikeses metsamajakeses luuperi, mikrofoni, piiratud võimalustega Korg süntesaatori ning basskitarri kaasabil. 

Oluline verstapost Kirikmäe loomingus oli 2022. aastal ilmunud ning Eestis ja Indias salvestatud "Epic", kus Kirikmäe hakkas üha enam keskenduma süntesaatorite abil loodud meloodilisele elektroonikale. 

2025. aastal ilmunud albumiga "Tuli tuha all" eemaldus Kirikmäe lõplikult eksperimentaalsema kõlaga instrumentaalsest elektroonikast ning suundus üha enam alternatiivse popmuusika suunas, mida ilmestavad askeetliku kõlaga meloodiline süntesaatori-pop, eepiline ambient-elektroonika ning Kirikmäele omane hämarate õhtute najal kirjutatud lüürika. Albumil olevatest lugudest said laiemat tähelepanu pala nimega "Ex", mida Koit Raudsepp kirjeldas R2 eetris kui "kui kõige kuumemat albumit ja altpopi lugu Eestis täna" ning "Elu on hotell", mis toodi teiste silmapaistavate lugude hulgas esile ERR Kultuuriportaali "Uue muusika reedes".

Kaido Kirikmäe on andnud oma tõlgenduse re-mixide läbi sellistele kohalikele artistidele, nagu Psychoterror (Lurjus), J.M.K.E. (Viimane põlvkond) ning Loits (Kirjad kaevikust) ja mida muusikaajakirjanik Margus Haav on kirjeldanud kui töötlusi, mis on "peened, nakkavad ja kõrgem pilotaaž".

Alates 2026. aasta algusest esineb Kirikmäe kontsertidel Kaido Kirikmäe Trio nime all ja kuhu kuuluvad veel Kirikmäe tütar Täheke Kirikmäe (vokaal) ning Rainer Kandelin (kitarr).

## Looming

### Albumid
* 2007 “Lintprii” (helikassett)
* 2010 “Shadows In The Sea” (digitaalne album)
* 2017 “Rawberry Files” (digitaalne album / helikassett)
* 2018 "Rawberry X-Files" EP (vinüülplaat)
*2021 "Music That Makes You Yawn" (digitaalne album / helikassett)
*2022 "Epic" (digitaalne album / helikassett)
*2023 "428, 899 CE" (digitaalne album / helikassett)
*2025 "Tuli tuha all" (digitaalne album / helikassett)

### Koostööalbumid
* 2016 Valdur Mikita, Robert Jürjendal, Kaido Kirikmäe "Iluküsija" (CD)
* 2018 Kirikmäe ja Rubis "Ei omadusi, ei iseennast" (CD)
* 2019 Mikita / Jürjendal / Kirikmäe & segakoor K.O.O.R "Sõida tasa üle silla"(LP)
* Motor Tension Ensemble "Maskid"
* 2024 Mikita / Jürjendal / Kirikmäe trio "Kontsert Tartu Ülikooli Loodusmuuseumis" (helikassett)

## Viited

## Välislingid
* https://www.muurileht.ee/turi-on-manchester-paide-on-london-intervjuu-kaido-kirikmaega/
* https://klassikaraadio.err.ee/1609857123/delta-kaido-kirikmae-uus-sooloalbum-tuli-tuha-all
* https://kultuur.postimees.ee/8353016/nadala-muusika-uks-sunt-uks-haal-ja-terve-universum
* https://kultuur.postimees.ee/8354845/intervjuu-kaido-kirikmae-isegi-kui-maailm-laheneb-lopule-ei-ole-mul-kaotada-midagi
* https://eeter.err.ee/1609752711/kaido-kirikmae-vonkel-esinev-maustetytot-on-soomlased-kahte-lehte-ajanud
* https://kultuur.err.ee/1609126559/kaido-kirikmae-noor-polvkond-on-taas-vinuuli-ja-kassetiusku
* https://edasi.org/203676/plaadiarvustus-valner-valme-kaido-kirikmae-laheb-aegade-taha-ja-vete-alla/
* https://sakala.postimees.ee/7810451/muusikust-juubilar-steriilseid-poode-on-kullaga-las-mul-olla-selline
* https://kultuur.postimees.ee/7692214/kaido-kirikmae-subkultuuri-rongiga-soitis-onnelik-polvkond
* https://kultuur.postimees.ee/7689996/nadala-plaat-kaido-kirikmae-subkultuurimaja
* https://etv.err.ee/v/muusika/063a490e-39f9-4e3f-b1c2-fab4bd2f8ae3/kaido-kirikmae-uritan-urgsele-algimpulsile-jarjest-lahemale-saada
* https://kultuur.err.ee/907323/kaido-kirikmae-remiksis-psychoterrorit
* https://kultuur.err.ee/866976/arvustus-kaido-kirikmae-malusoppi-luupima-jaanud-kaja
* https://jarvateataja.postimees.ee/4319341/plaadiarvustus-seisundimuusika-oma-parimas-tahenduses-kaido-kirikmae-rawberry-files
* https://www.muurileht.ee/dj-ankeet-kaido-kirikmae/
* https://klassikaraadio.err.ee/963284/suvila-2-augustil-festivalid-nava-lava-ja-kukemuru-ambient/967145?next=%27%20%20
* https://jarvateataja.postimees.ee/2072335/sareveres-elav-muusikamees-silte-ei-salli
* https://sirp.ee/s1-artiklid/c5-muusika/kukemurumang-kummaliste-helidega
* http://www.sirp.ee/s1-artiklid/c5-muusika/kukemuru-festival-jarvamaa-looduse-rupes/
*https://jarvateataja.postimees.ee/6411238/kaido-kirikmae-kavatseb-uue-kooliga-rikastada-paide-muusikaskeenet
* https://jarvateataja.postimees.ee/2070433/ambientmuusik-toi-ununeva-helikandja-tagasi
* https://elu24.postimees.ee/193400/kaido-kirikmae-just-knud-qvigstadil-on-eesti-muusikaajaloos-kindel-koht/comments
* https://parnu.postimees.ee/4193641/heli-ja-looduse-sumbioos
* https://kultuur.postimees.ee/3405235/navigaator-pirx-tuli-tagasi?_ga=2.4977335.581529021.1530347133-1841208725.1529762192
* http://ekspress.delfi.ee/areen/spontaalselt-rahulikult-loomulikult?id=69006763
* https://kultuur.err.ee/314454/mis-toimub-kaido-kirikmae-esindame-kohalikku-helimaastikku-islandil
* https://kultuur.err.ee/315228/arvustus-mikita-jurjendali-ja-kirikmae-vembulembene-ugriambient
* https://www.postimees.ee/1423919/kuurordidirektor-provintsist
* https://elu24.postimees.ee/702464/nadala-plaat